MONO ติดกับดักรายได้
ช่อง MONO29 เรตติ้งเป็นรองแค่ช่อง 7 และช่อง 3 เท่านั้น แต่งบการเงินบริษัท โมโน เทคโนโลยี จำกัด (มหาชน) หรือ MONO กลับเดินสวนทาง.! แทนที่จะเติบโต แต่กลับถดถอยอย่างมีนัยสำคัญ ล่าสุดไตรมาส 1/62 ถึงขั้นพลิกจากกำไรมาขาดทุน 112 ล้านบาท
8 พ.ค. 2562

สำนักข่าวรัชดา
ช่อง MONO29 เรตติ้งเป็นรองแค่ช่อง 7 และช่อง 3 เท่านั้น แต่งบการเงินบริษัท โมโน เทคโนโลยี จำกัด (มหาชน) หรือ MONO กลับเดินสวนทาง.! แทนที่จะเติบโต แต่กลับถดถอยอย่างมีนัยสำคัญ ล่าสุดไตรมาส 1/62 ถึงขั้นพลิกจากกำไรมาขาดทุน 112 ล้านบาท
เชื่อว่านักลงทุน “ไม่สบอารมณ์” แน่นอนหลังถูกหมายมั่นว่า MONO จะเทิร์นอะราวด์ แต่มีอันต้องเงิบกันเป็นแถว ไม่ใครคิดว่าหน้าฉาก “ทีวีดิจิทัล เรตติ้งอันดับ 3” ทว่าหลังบ้าน “พลิกขาดทุน” ได้ไง.!?
หนักกว่านั้นดูจากงบไตรมาส 1/62 มีรายได้รวม 570 ล้านบาท ลดลง 10% เทียบช่วงเดียวกันปีก่อน โดยรายได้จากการให้บริการสื่อโฆษณา 481 ล้านบาท เพิ่มขึ้น 1.26% รายได้จากการให้บริการผ่านโทรศัพท์มือถือ 32.30 ล้านบาท ลดลง 87.68% เช่นเดียวกับกำไรก่อนดอกเบี้ย ค่าเสื่อมฯและค่าตัดจำหน่าย (EBITDA) อยู่ที่ 249.29 ล้านบาท ลดลง 25%
สถานะหุ้น MONO ที่เห็นตอนนี้คือเรตติ้งดี..แต่ไร้กำไร..!?
มีคำถามทันทีว่า..ทำไมรายได้ MONO ถึงหดตัวอย่างน่าใจหายแบบนี้..ทั้งที่เรตติ้งรั้งอันดับ 3 ทำไมบรรดาเอเจนซี่ค่ายต่าง ๆ ถึงมองข้ามผ่านไป..หรือภาพยนตร์ที่ฉายซ้ำบ่อยจนเบื่อ..มันจึงเรียกเม็ดเงินโฆษณาได้น้อย..!?
การออกอากาศภาพยนตร์เรื่องเดิมซ้ำ ๆ ถือว่ามีส่วนไม่น้อยทีเดียว เพราะแม้จะมีคนดู แต่ในเชิงโฆษณาดูไม่น่าปลื้มเท่าไหร่..!!
อีกนัยยะ..อาจอยู่ที่ทีมการตลาดด้วยหรือไม่ ที่ไม่อาจฉกฉวยเอาจุดแข็งเรื่อง “เรตติ้ง” มาเป็นจุดขายได้เท่าที่ควร
อีกมูลเหตุ..เห็นจะเป็นที่ทีมผู้บริหารเองหรือไม่ ที่ปิดตัวเงียบจนเกินไป ไม่ใช้คอนเน็กชั่นที่มีให้เกิดประโยชน์เชิงพาณิชย์อย่างจริงจัง.!!
แต่..ไม่ว่าด้วยเหตุผลใด ๆ จุดอ่อนของ MONO อยู่ที่ “ติดกับดักรายได้” นั่นเอง..!
นั่นหมายถึงแม้เรตติ้งจะดีเลิศเพียงใด..หากแต่ไม่รู้จักใช้ให้เป็นประโยชน์หรือแสวงหาโอกาสได้อย่างเต็มที่
เชื่อว่า MONO อาจสะกดคำว่า “กำไร” ไม่ได้ไปอีกนาน
อ้าว..ต้องจับตาดูและเอาใจช่วยกันต่อไป..
…อิ อิ อิ…